Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2019/C 254/03)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Haut-Médoc“

Referenčna številka: PDO-FR-A0710-AM03

Datum obvestila: 10.4.2019

OPIS ODOBRENIH SPREMEMB IN RAZLOGI ZANJE

1. Razmejeno območje parcel

Opis in razlogi

Zahtevek z referenčno številko PDO-FR-A0710-AM01, poslan 7. aprila 2016, in zahtevek z referenčno številko PDO-FR-A0710-AM02, poslan 12. januarja 2018, sta povzeta v tem zahtevku.

V oddelku 2 točke IV poglavja I specifikacije proizvoda je za besedilom „16. marca 2007“ vstavljeno besedilo: „28. septembra 2011, 11. septembra 2014, 9. junija 2015, 8. junija 2016, 23. novembra 2016 in 15. februarja 2018 ter njegovega stalnega odbora 25. marca 2014“.

Namen te spremembe je dodati datume, ko je pristojni nacionalni organ odobril spremembe razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za proizvodnjo zadevne kontrolirane označbe porekla.

V povezavi s to spremembo in zaradi nje je v oddelku 1 točke XI dodan odstavek (b), ki se glasi: „(b) Za pridelek na parcelah, posajenih s trto in izključenih z razmejenega območja parcel, ki so določene z zemljiškoknjižnimi številkami in površinami ter katerih seznam je stalni odbor pristojnega nacionalnega odbora nacionalnega inštituta za poreklo in kakovost odobril na zasedanju 25. marca 2014, se še naprej uporablja kontrolirana označba porekla, dokler se te parcele ne izkrčijo in najpozneje do 31. decembra 2024, če so izpolnjeni še drugi pogoji iz te specifikacije proizvoda. Seznam zadevnih parcel je naveden v Prilogi II.“

Posledično je specifikaciji proizvoda dodana tudi Priloga II, v kateri so navedene parcele, ki so izključene z razmejenega območja parcel in za katere se uporablja navedeni prehodni ukrep.

Te spremembe ne vplivajo na enotni dokument.

2. Geografsko območje

Opis in razlogi

V oddelku 1 točke IV poglavja I specifikacije proizvoda sta črtani občini Cantenac in Margaux, dodana pa je občina Margaux-Cantenac.

Ta sprememba je posledica združitve navedenih občin.

Ta sprememba vpliva na točko 2.6 enotnega dokumenta.

3. Območje v neposredni bližini

Opis in razlogi

V odstavku (b) oddelka 3 točke IV poglavja I specifikacije proizvoda so črtane občine Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine in Salignac.

Dodane so občine Val de Virvée, Castets et Castillon in Civrac-sur-Dordogne.

Občine Aubie-et-Espessas, Saint-Antoine in Salignac so se združile v občino Val de Virvée.

Občini Castets-en-Dorthe in Castillon-de-Castets sta se združili v občino Castets et Castillon.

Občina Civrac-de-Dordogne je postala Civrac-sur-Dordogne.

Te spremembe vplivajo na točko 2.9 enotnega dokumenta.

4. Povezava

Opis in razlogi

V prvem odstavku točke (a) oddelka 1 točke X poglavja I specifikacije proizvoda se je zaradi združitve občin Cantenac in Margaux spremenilo število občin na geografskem območju, in sicer z 29 na 28.

Ta sprememba vpliva na točko 2.8 enotnega dokumenta.

5. Razmejeno območje parcel

Opis in razlogi

V oddelku 2 točke IV poglavja I specifikacije proizvoda so črtani datumi 9. november 1960, 13. maj 1970 in 6. november 1997, saj ne ustrezajo več sedanji razmejitvi.

ENOTNI DOKUMENT

1. Ime proizvoda

Haut-Médoc

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Vina imajo najmanj 11-odstotni naravni volumenski delež alkohola.

Po obogatitvi volumenski delež skupnega alkohola v vinu ne presega 13 %.

Vsaka serija vina, ki se trži neustekleničeno ali ustekleničeno, vsebuje največ 3 g/l fermentirnih sladkorjev (glukoze + fruktoze).

Vsaka serija vina, ki se trži neustekleničeno ali ustekleničeno pred 1. oktobrom leta, ki sledi letu trgatve, vsebuje največ 12,25 meq/l hlapnih kislin (0,60 g/l, izraženo kot H2SO4). Po tem datumu je največja vsebnost hlapnih kislin določena na 16,33 meq/l (0,80 g/l, izraženo kot H2SO4).

Vsaka serija vina, ki se trži neustekleničeno, vsebuje največ 140 mg/l skupnega SO2.

Vsaka serija vina, ki se trži neustekleničeno ali ustekleničeno, vsebuje največ 0,20 g/l jabolčne kisline.

Gre za mirna rdeča vina, ki imajo izrazito barvo, so tanična in zelo primerna za staranje. Običajno so to sortna vina, v katerih pogosto prevladuje cabernet-sauvignon N. Ta sorta vinske trte daje vinu začimbne note, ki se v primeru donegovanja v sodu pomešajo z notami vanilje. Merlot N daje vinu polnost, voljnost in arome rdečega jagodičevja. Strukturo in kompleksnost lahko okrepita sorta cabernet franc N ali petit verdot N (ta v letih polne zrelosti dodaja svežino).

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Gostota in razdalja

Pridelovalna praksa

Najmanjša gostota zasaditve vinske trte je 6 500 trsov na hektar. Razdalja med vrstami ne sme biti večja od 1,80 m, razmik med trsi v isti vrsti pa ne sme biti manjši od 0,80 m.

Pravila rezi

Pridelovalna praksa

Rez je obvezna. Izvede se najpozneje na stopnji razvitih listov (fenofaza 9 po Lorenz). Trsi se obrezujejo na naslednje načine:

— rez na dva šparona, dvojni guyot ali rez médoc, z največ petimi očesi na šparon,

— rez enojni guyot in mešani guyot, z največ sedmimi očesi na trs,

— rez na kratko, pahljačasta rez na štiri krake ali dva kordona, z največ 12 očesi na trs.

Obogatitev

Posebni enološki postopek

Tehnike obogatitve z rektifikacijo so dovoljene do koncentracije 15 %.

Po obogatitvi volumenski delež skupnega alkohola v vinu ne presega 13 %.

(b) Največji donosi

65 hektolitrov na hektar

6. Razmejeno geografsko območje

Trgatev ter proizvodnja, obdelava in donegovanje vina potekajo na ozemlju naslednjih občin departmaja Gironde: Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Listrac-Médoc, Ludon-Médoc, Macau, Margaux-Cantenac, Moulis-en-Médoc, Parempuyre, Pauillac, Le Pian-Médoc, Saint-Aubin-de-Médoc, Saint-Estèphe, SaintJulien-Beychevelle, Saint-Laurent-Médoc, Saint-Médard-en-Jalles, SaintSauveur, Saint-Seurin-de-Cadourne, Sainte-Hélène, Soussans, Le TaillanMédoc in Vertheuil.

7. Glavne sorte vinske trte

Petit Verdot N

8. Opis povezave

Geografsko območje kontrolirane označbe porekla „Haut-Médoc“ se razprostira na levem bregu reke Garone in nato estuarija Gironde kot nadaljevanja bordojske aglomeracije. To območje se razteza na skoraj 50 km od mesta Taillan-Médoc na jugu do mesta Saint-Seurin-de-Cadourne na severu in na malo več kot desetih kilometrih od vzhoda proti zahodu. Geografsko območje torej ustreza delu območja kontrolirane označbe porekla „Médoc“ in zajema občine, ki ležijo gorvodno od estuarija Gironde, kar pojasnjuje ime te označbe. Zajema 28 občin departmaja Gironde.

Čeprav ima del območja označbe „Haut-Médoc“, ki gleda proti reki, pretežno atlantsko podnebje, se od občin bolj proti severu Médoca razlikuje po sorazmerni izravnavi sezonskih nihanj in po zmerni količini padavin. Ti ugodni podnebni dejavniki so posledica učinka toplotnega uravnavanja, ki ga omogočajo vode Atlantskega oceana in estuarija Gironde.

Vino je zaradi oceanskega podnebja, ki ga v nekaterih letih spremljajo deževna jesenska obdobja nizkega zračnega pritiska ali pa vroče in zelo sončne pozne jeseni, izjemno žlahtno. Vendar so glavne značilnosti povezane predvsem z geološkimi značilnostmi tega sedimentnega bazena, edinstveno geološko zgodovino njegovih tal, obliko in topografijo, pa tudi sedanjo pedološko sestavo vinorodnih zemljišč.

Da so prišle do izraza posebnosti vinogradniških zemljišč Médoca, ki uživajo svetovni sloves, so poskrbele generacije vinogradnikov. Skozi zgodovino so vinogradniki zaradi natančnega poznavanja tal in ob prizadevanjih, da bi z obvladovanjem tehnik odvodnjavanja čim bolje izkoristili njihove danosti, razvili pridelovalne prakse, ki so najbolje prilagojene proizvodnji staranih rdečih vin. Kljub higienskemu napredku in mehanizaciji vinogradov si vinogradniki še naprej prizadevajo, da bi vinogradniške prakse ostale skladne s ciljem proizvodnje staranih rdečih vin s priznanimi značilnostmi.

Zgodovinsko je bila označba „Haut-Médoc“ usmerjena v različne sorte vinske trte, ki so bile izbrane zaradi njihove lastnosti, da se iz njih s spretnim zvrščanjem dobijo starana vina. Tako so vinogradniki iz Médoca nekatere sorte vinske trte namenili posebnim vrstam tal: sorto merlot N sadijo na koluvialnih tleh, sorto carmenère N na revnih in suhih gruščnatih tleh, sorto cabernet franc N na apnenčastih tleh ponikalnic ali suhih peščenih tleh, ki so primerna tudi za sorto cot N, in sorto petit verdot N na zelo rjavih tleh. Sorta cabernet-sauvignon N, ki je osnova za zvrst, pa uspeva na globokih gruščnatih tleh.

Zaradi te raznolikosti je treba vinograd obdelovati selektivno, tako da je razmik med vrstami omejen, in uravnavati največjo obremenitev parcele in posameznega trsa.

Sloves in prepoznavnost vin z označbo „Haut-Médoc“ temeljita predvsem na različnih razvrstitvah, ki so v preteklosti temeljile na izrazih, kot so „cru“, „château“ in izrazih v zvezi s hierarhijo kakovosti. Leta 1647, ko je „Jurade de Bordeaux“ izdal prvo razvrstitev vin Guyenne v zgodovini, so vina iz župnij Médoca že imela utrjen sloves. Pod Ludvikom XV. je bila ta razvrstitev natančneje določena po regijah, in sicer je bila najprej razdeljena po župnijah in nato po vinogradih. V 19. stoletju je bila bordojska delitev po vinogradih potrjena z razvrstitvijo bordojskih vin leta 1855 ob svetovni razstavi.

Sloves vina z označbo „Haut-Médoc“ med drugim temelji na petih „razvrstitvah vinogradov“ z geografskega območja kontrolirane označbe porekla.

V 20. stoletju se je razvrstitev „bordojski vinogradi Médoca“ leta 1932 nanašala na 444 vinogradov, od katerih jih je 153 spadalo pod kontrolirano označbo porekla „Haut-Médoc“.

To vinorodno območje, ki nadaljuje dolgo zgodovino razvoja, prečka vinska pot ter je posejano z znamenitimi vinskimi „dvorci“ in prostranimi posestvi z raznoliko arhitekturno dediščino, katerih imena slovijo po vsem svetu.

Rdeča vina z označbo „Haut-Médoc“ so izrazite barve, tanična in običajno zvrstna vina, v katerih pogosto prevladuje cabernet-sauvignon N, ki jim daje začimbne note, te pa se v primeru donegovanja v sodih, ki je bolj razširjeno kot pri kontrolirani označbi porekla „Médoc“, odlično mešajo z notami vanilje. Sorta merlot N daje vinu polnost, voljnost in arome rdečega jagodičevja. Strukturo in kompleksnost lahko okrepita sorta cabernet franc N ali sorta petit verdot N, pri čemer slednja v letih polne zrelosti dodaja tudi svežino.

Način obdelovanja vinograda zagotavlja zelo zrelo in zdravo grozdje, katerega donosi se uravnavajo. Tako so mogoče dolgotrajne maceracije, da se dobijo vina želenih koncentracij. Zato je nepogrešljivo vsaj šestmesečno donegovanje, da se omehčajo. Vina z označbo „Haut-Médoc“ so tako zelo primerna za staranje.

9. Bistveni dodatni pogoji (pakiranje, označevanje, ostale zahteve)

Območje proizvodnje vina v neposredni bližini

Pravni okvir:

nacionalna zakonodaja.

Vrsta dodatnega pogoja:

izjema v zvezi s proizvodnjo na opredeljenem geografskem območju.

Opis pogoja:

Območje v neposredni bližini, opredeljeno z izjemo za proizvodnjo vin, na podlagi uradnega geografskega kodeksa z dne 19. junija 2017 zajema ozemlje naslednjih občin departmaja Gironde: Bégadan, Blaignan, Civrac-en-Médoc, Couquèques, Gaillan-en-Médoc, Jau-Dignac-et-Loirac, Lesparre-Médoc, Naujac-sur-Mer, Ordonnac, Prignac-en-Médoc, Queyrac, Saint-Christoly-Médoc, SaintGermain-d’Esteuil, Saint-Vivien-de-Médoc, Saint-Yzans-de-Médoc, Valeyrac in Vensac.

Območje obdelave in donegovanja v neposredni bližini

Pravni okvir:

nacionalna zakonodaja.

Vrsta dodatnega pogoja:

izjema v zvezi s proizvodnjo na opredeljenem geografskem območju.

Opis pogoja:

Območje v neposredni bližini, opredeljeno z izjemo za obdelavo in donegovanje vin, na podlagi uradnega geografskega kodeksa z dne 19. junija 2017 zajema ozemlje naslednjih občin departmaja Gironde: Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-Les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l’Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Salaunes, Salleboeuf, Les Salles-de-Castillon, Samonac, Saucats, Saugon, Sauternes, La Sauve, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac in Yvrac.

Večja geografska enota

Pravni okvir:

nacionalna zakonodaja.

Vrsta dodatnega pogoja:

dodatne določbe v zvezi z označevanjem.

Opis pogoja:

Pri označevanju se lahko navede večja geografska enota, „Vin de Bordeaux-Médoc“ ali „Grand Vin de Bordeaux-Médoc“.

Velikost črk za to poimenovanje niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-7779fd27-55d4-4f3a-ad49-c13546214cca

(1) UL L 9, 11.1.2019, str. 2.